Diari Oficial de la Generalitat Valenciana


Sumari del DOGV 5452, del 16-02-2007 (2007/832)

Convocatòria del concurs oposició lliure d'una plaça corresponent a l'escala d'administració general de l'Ajuntament de Rocafort, subescala administració, classificació auxiliar administratiu, denominació: 1 auxiliar de la Casa de Cultura.
-----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/832


Data del document
:   23-01-2007

Organisme emissor
:   Ajuntament de Rocafort

Tipus de document
:   Convocatòria

Descriptors 

:   * Rocafort
    * professió administrativa
    * concurs administratiu
    * administració local

Per Decret d'Alcaldia de data 13 de novembre del 2006, la Presidència d'esta corporació ha disposat convocar concurs oposició lliure per a la provisió d'una plaça d'auxiliar administratiu, de conformitat amb les bases següents:  
Base primera. Objecte de la convocatòria  
És objecte de la present convocatòria la provisió en propietat pel procediment de concurs oposició lliure, d'una plaça d'auxiliar administratiu, vacant en la plantilla d'esta corporació i figurada en l'oferta pública d'ocupació per al 2006, enquadrades en l'escala d'administració general, subescala administració, classificació auxiliar administratiu dotades amb el sou corresponent al grup D del Reial Decret 861/1986, de 25 d'abril, pagues extraordinàries, triennis i la resta de retribucions complementàries legalment establides.  
Les funcions del lloc són, manteniment de l'apartat Casa de Cultura de la pàgina web, maquetació i impressió de les programacions de la Casa de Cultura i de la Llar Jove, creació de plantilles de documents per a altres departaments, participació en les activitats culturals, realització d'escrits, circulars, contestació de sololicituds, etc.  
Base segona. Normativa d'aplicació  
La realització de les proves selectives se subjectarà, en tot allò no expressament previst en estes bases a les normes de la Llei 7/1985, de 2 d'abril; el Reial Decret Legislatiu 781/1986, de 18 d'abril, i pel Reial Decret 896/1991, de 7 de juny; i en allò no previst en les mencionades normes, pel Decret 33/1999, de 9 de març, del Consell de la Generalitat Valenciana, i supletòriament pel Reial Decret 364/1995, de 10 de març, pel qual s'aprova el Reglament General d'Ingrés del Personal al Servici de l'administració General de l'Estat i de Provisió de Llocs de Treball i Promoció Professional dels Funcionaris Civils de l'administració General de l'Estat.  
Base tercera. Requisits que han de reunir els aspirants  
Per a prendre part en el present concurs oposició serà necessari:  
a) Tindre la nacionalitat espanyola o la d'un dels restants estats membres de la Unió Europea o d'aquells estats a què els siga aplicable la lliure circulació de treballadors i treballadores, en els termes que preveu la llei estatal que regula esta matèria.  
b) Tindre complits 18 anys d'edat.  
c) Estar en possessió del títol de graduat escolar o formació professional de primer grau o equivalent, o en condicions d'obtindre-ho en la data en què acabe el termini de presentació d'instàncies. Si és el cas, l'equivalència haurà de ser aportada per l'aspirant per mitjà de certificació expedida a este efecte per l'administració competent.   
d) No patir malaltia o defecte físic que impedisca l'exercici de les corresponents funcions.  
e) No trobar-se inhabilitat o inhabilitada penalment per a l'exercici de les funcions públiques.  
f) No haver sigut separat o separada per mitjà d'expedient disciplinari de qualsevol administració o ocupació pública.  
Base quarta. Igualtat de condicions  
D'acord amb el que establix la Llei 13/1982, de 7 d'abril, d'Integració Social de Minusvàlid, en les presents proves seran admeses les persones minusvàlides en igualtat de condicions que els altres aspirants.  
Els aspirants minusvàlids hauran de presentar certificació de la Conselleria de Benestar Social, o òrgan competent de altres comunitats autònomes o de l'administració de l'Estat, que acredite tal condició, així com la seua capacitat per a exercir les tasques corresponents a les places objecte de la present convocatòria.  
El tribunal establirà, per a les persones amb minusvalideses que així ho sololiciten, les adaptacions possibles de temps i mitjans per a la realització de les proves. A este efecte els interessats hauran de presentar la petició corresponent en la sololicitud de participació en la convocatòria.  
Base cinquena. Instàncies i admissió d'aspirants  
5.1 En les instàncies sololicitant prendre part en el present concurs oposició, que hauran d'estar degudament emplenades, manifestaran els aspirants que reunixen totes i cada una de les condicions i requisits exigits en la base tercera i si és el cas base quarta, referides a la data de terminació del termini de presentació d'instàncies, i seran dirigides al president de la corporació, i s'hauran de presentar en el Registre General d'esta (Casa Consistorial, carrer del Pou, s/n, Rocafort), o en els llocs que determina l'article 38.4 de la Llei de Règim Jurídic de les Administracions Públiques i del Procediment Administratiu Comú vigent, degudament reintegrades, dins del termini de 20 dies naturals, comptats a partir de l'endemà de la publicació de l'extracte de la convocatòria en el Boletín Oficial del Estado. La convocatòria i les seues bases es publicaran íntegrament en el Butlletí Oficial de la Província de València i en els taulers d'anuncis de l'Ajuntament.  
5.2 Per a ser admés serà suficient que a més, en la instància s'acredite l'abonament dels drets d'examen i formació de l'expedient, fixats en la quantitat de 15 Euros, pagament que haurà d'efectuar-se en el compte que té oberta esta corporació, número 3082/1391/82/5538897884 de Rural Caixa, acreditació que es produirà amb el segell o impressió mecànica de l'entitat financera en el lloc assenyalat a este efecte en la instància. Els drets d'examen seran tornats, únicament, prèvia petició de l'interessat, en el cas de ser exclòs del procés selectiu, per falta d'algun dels requisits exigits per a prendre part en el mateix.  
5.3 Acabat el termini de presentació d'instàncies, la Presidència de la corporació, dictarà una resolució, en el termini màxim d'un mes, i declararà aprovada la llista provisional d'aspirants admesos i exclosos, que es publicarà en el Butlletí Oficial de la Província de València i en els taulers d'anuncis de l'Ajuntament, amb indicació de les causes d'exclusió, així com el termini d'esmena de defectes i presentació de reclamacions, en els termes de l'article 71 de la Llei de Règim Jurídic de les Administracions Públiques i del Procediment Administratiu Comú que es concedix als aspirants exclosos.  
Si en el termini de 10 dies es formularen reclamacions, es resoldran en el mateix acte administratiu que aprove la llista definitiva que serà feta pública, així mateix, en la forma indicada. En la mateixa resolució s'indicarà la data, lloc i hora d'inici de la prova, que tindrà lloc en un termini no inferior a 15 dies hàbils.  
5.4 Contra la Resolució aprobatoria de la llista definitiva podran els interessats interposar recurs contenciós administratiu, en els termes de la vigent Llei Reguladora de la Jurisdicció contenciosa administrativa, previ, si és el cas, el recurs potestatiu de reposició previst en l'article 116 de la Llei 30/1992, segons redacció de la Llei 4/1999, de 13 de gener.  
5.5 Els errors de fet podran esmenar-se en qualsevol moment, d'ofici o a petició del particular.  
Base sisena. Tribunal qualificador  
6.1 El tribunal qualificador estarà constituït de la manera següent:  
President: El president de la corporació, Sebastián Bosch Ponce o regidor en qui delegue.  
Vocals:  
1. L'interventor de la corporació, Juan José Saura Quiles o funcionari en qui delegue.  
2. Dos funcionaris de la corporació amb igual o superior grup al de la plaça convocada.  
3. Un representant de l'administració del Govern Valencià designat per la Direcció General d'Administració Territorial.  
Actuarà com a secretari, la secretària de la corporació, Clementina Martí Aparicio o funcionari en qui delegue, amb veu i sense vot.  
6.2 Cada proposta o nomenament de vocal implicarà també la designació d'un suplent amb iguals requisits i condicions.  
6.3 La composició concreta del tribunal qualificador, amb la corresponent designació de cada un dels membres, es portarà a efecte mitjançant una resolució i es farà pública en el Butlletí Oficial de la Província de València i en els taulers d'anuncis de la corporació, amb una antelació mínima d'un mes a la data d'inici de les proves.  
6.4 Al tribunal li correspon el desenvolupament i qualificació de les proves selectives, i la seua actuació estarà vinculada a estes bases i no podrà aprovar ni declarar que han superat les proves selectives un número superior d'aspirants al de places convocades. Qualsevol proposta d'aprovats que contravinga el que establix esta norma, serà nulola de ple dret.  
6.5 Els membres del tribunal hauran d'abstindre's d'intervindre, notificant-ho a l'autoritat convocant, i els aspirants podran recusar-los quan concórreguen les circumstàncies previstes en l'article 28 de la vigent Llei de Règim Jurídic de les Administracions Públiques i del Procediment Administratiu Comú, o quan hagueren realitzat tasques de preparació d'aspirants en els cinc anys anteriors a la publicació de la convocatòria.  
6.6 El tribunal no podrà constituir-se ni actuar sense la presència de la majoria dels seus membres, titulars o suplents indistintament. Les decisions s'adoptaran per majoria de vots, i podrà disposar de la incorporació als seus treballs d'assessors especialistes per a aquelles proves que ho requerisquen, limitant-se a l'exercici de les seues especialitats tècniques en base exclusivament a les quals cololaboraran amb el tribunal amb veu, però sense vot.  
Base setena. Inici i desenvolupament de l'oposició   
7.1 Els exercicis d'oposició no podran començar fins transcorreguts dos mesos de la data en què aparega publicat l'anunci de la convocatòria en el Boletín Oficial del Estado.  
7.2 Una vegada començat el procés selectiu no serà obligatòria la publicació dels successius anuncis de la celebració de la resta de proves en el Butlletí Oficial de la Província de València, però sí la relació d'aprovats per orde d'actuació per mitjà d'anunci en el tauler d'anuncis del lloc d'actuació del tribunal. Els successius anuncis de celebració de proves els publicarà el tribunal en els locals on s'haja celebrat la prova anterior, amb 12 hores, almenys, d'antelació a l'inici d'este, si es tracta del mateix exercici, o de 48 hores, si es tracta d'un de nou.  
7.3 Els opositors seran convocats per a cada exercici en crida única, i seran exclosos de l'oposició els qui no compareguen, excepte casos de força major degudament justificats i apreciats lliurement pel tribunal.  
7.4 En qualsevol moment el tribunal podrà requerir als opositors perquè acrediten la seua personalitat.  
7.5 Exercici de l'oposició. L'oposició constarà de tres proves obligatòries i eliminatòries.  
La primera prova consistirà a contestar per escrit un qüestionari de preguntes tipus test de 90 preguntes, de caràcter teòric, referides al temari de matèries.  
El temps de realització de l'exercici serà determinat prèviament pel tribunal i en cap cas serà inferior a 50 segons per pregunta.  
La segona prova consistirà en un examen de mecanografia en ordinador en el programa Word.  
La tercera prova consistirà en un exercici pràctic d'informàtica en el programa informàtic Word, sobre disseny i maquetació d'instàncies oficials, cartells, tríptics i anàlegs.  
Base huitena. Qualificació de la fase d'oposició (60 punts).  
La prova es qualificarà de 0 a 40 punts, i caldrà obtindre per a superar-la un mínim de 20 punts.  
El nivell de coneixements mínims exigits per a aconseguir 20 punts en la prova de tipus test, serà contestar correctament el 50% de preguntes. Les contestacions errònies no penalitzen.  
La segona prova es qualificarà com apte o no apte. Per a ser apte es requerirà 300 pulsacions per minut.  
La tercera prova es puntuarà de 0 a 20 punts i caldrà obtindre un mínim de 10 punts per a superar la prova.  
La correcció i qualificació dels exercicis escrits, sempre que siga possible, es farà de forma anònima, i s'utilitzarà per a això sistemes que garantisquen l'objectivitat de les puntuacions atorgades i l'anonimat dels aspirants.  
Base novena. Fase de concurs (40 punts)  
Els aspirants que hagueren superat la fase d'oposició disposaran de 10 dies hàbils, a partir de la publicació de la relació d'aspirants aprovats, per a presentar els documents degudament acreditats i alolegats fins a la data en què acabe el termini de presentació d'instàncies, dels mèrits valorables en la fase de concurs, i hauran de presentar en el lloc indicat en la base 5.1 de la convocatòria.  
La puntuació màxima en la fase de concurs serà de cinquanta punts i la valoració dels mèrits s'efectuarà d'acord amb el barem següent:  
A) Experiència professional (30 punts):  
1. Es valorarà l'experiència professional dels participants d'acord amb el barem següent:  
1.1 Per haver exercit el lloc de treball d'auxiliar administratiu, en alguna entitat local, a raó de 0,50 punts per cada mes complet de servici en actiu.  
1.2 Per haver exercit, en una altra administració pública, el lloc de treball auxiliar administratiu, en llocs amb funcions equivalents a les del grup D, a raó de 0,25 punts per mes complet de servici en actiu.  
2. L'experiència professional s'acreditarà d'acord amb els criteris següents:  
2.1 Els treballs per a administracions públiques s'acreditaran sempre per mitjà de certificació oficial de l'òrgan competent.  
En tot cas la puntuació màxima a aconseguir, per experiència, no podrà superar els 30 punts.  
B) Formació: 10 punts.  
1. Cursos específics de disseny pàgina web: màxim 6 punts.  
a) Duració fins a 50 hores: 2 punts.  
b) Duració fins a 100 hores: 4 punts.  
c) Duració més de 100 hores: 6 punts.  
2. Cursos sobre maquetació i impressió: màxim 4 punts.  
a) Duració fins a 50 hores: 1 punt.  
b) Duració fins a 100 hores: 2,50 punts.  
c) Duració més de 100 hores: 4 punts.  
3. Cursos sobre realització d'activitats culturals: 4 punts.  
a) Duració fins a 50 hores: 1 punt.  
b) Duració fins a 100 hores: 2,50 punts.  
c) Duració més de 100 hores: 4 punts.  
En tot cas la puntuació màxima a aconseguir, per formació, no podrà superar els 10 punts.  
Base deu. Puntuació final i relació d'aprovats  
Una vegada baremats els mèrits, el tribunal exposarà al públic la llista d'aspirants amb la puntuació obtinguda en la fase de concurs, així com la d'aprovats per la seua orde de puntuació total, i es concedirà un termini de 10 dies hàbils perquè formulen les reclamacions i esmenes que estimen pertinents en relació amb la baremació.  
La puntuació final del concurs oposició s'obtindrà sumant la puntuació obtinguda en ambdós fases.  
Resoltes les possibles alolegacions i reclamacions, el tribunal proposarà a la persona que haja obtingut major puntuació total com única persona que ha superat el procés selectiu i procedirà a nomenar-la funcionària de carrera.  
Els casos d'empat que es produïsquen es dirimiran de la manera següent: caldrà ajustar-se, en primer lloc, a la major puntuació obtinguda en la fase d'oposició i, si persistira l'empat este es dirimirà per la major puntuació obtinguda en els distints apartats del barem del concurs, pel mateix orde en què figuren relacionats.  
Base onze. Presentació de documentació i nomenament  
11.1 En el termini de 20 dies hàbils a comptar de la publicació en els taulers d'anuncis d'esta corporació provincial de la proposició del tribunal a què es referix l'apartat anterior, l'aspirant que figure en esta haurà de presentar els documents següents:  
a) Fotocòpia, degudament compulsada, del DNI.  
b) Fotocòpia, degudament compulsada, de qualsevol de les titulacions exigides en lletra c) de la base tercera.  
c) Declaració jurada o promesa de no haver sigut separat, per mitjà d'expedient disciplinari, del servici de l'administració pública, ni trobar-se inhabilitat per a l'exercici de funcions públiques.  
11.2 Els qui dins del termini fixat i excepte casos de força major, no presentaren la documentació o de l'examen de la mateixa es deduïra que no té algun dels requisits assenyalats en la base tercera no podran ser nomenats funcionaris de carrera, i donaran lloc a la invalidesa de l'actuació de l'interessat i a la nulolitat subsegüent dels actes del tribunal respecte a este, sense perjuí de la responsabilitat en què poguera haver incorregut per falsedat en la seua instància.  
11.3 Transcorregut el termini de presentació de documents, la Presidència de la corporació procedirà al nomenament, com a funcionari de carrera de l'aprovat en la plaça objecte de la present convocatòria, i s'obrirà un termini de 30 dies hàbils per a procedir a la corresponent presa de possessió en el saló de plens de la corporació, en la qual l'aspirant jurarà o prometrà el seu fidel compliment a les obligacions del càrrec amb lleialtat al rei i a la Constitució, tal com exigix el Reial Decret 707/1979, de 5 d'abril.  
Base dotze. Incidències  
El tribunal queda facultat per a resoldre els dubtes que es presenten i prendre els acords necessaris per al bon orde de l'oposició en tot el no previst en estes bases.  
Base tretze. Vinculació de les bases  
Les presents bases vinculen a l'administració, al tribunal i als que participen en les proves selectives, i tant esta convocatòria com tots els actes administratius que deriven d'esta i de les actuacions del tribunal podran ser impugnats pels interessats en els casos, terminis i forma establida en la Llei de Règim Jurídic de les Administracions Públiques i del Procediment Administratiu Comú.  
Estes bases són definitives en via administrativa i contra estes es pot interposar, de conformitat amb els articles 116 i 117 de la Llei 30/1992, d'acord amb la Llei 4/1999, recurs de reposició potestativament davant d'Alcaldia en el termini d'un mes, a comptar de l'endemà a la publicació d'estes, o directament recurs contenciós administratiu davant dels jutjats contenciosos administratius de València, en el termini de dos mesos, comptadors des de la data anteriorment indicada, en virtut del que preveu l'article 46 de la Llei de Jurisdicció Contenciosa Administrativa. No obstant això, els interessats podran interposar qualssevol altres recursos si ho estimen pertinent.  
Abans de la publicació de la llista provisional d'admesos, el president de la corporació podrà modificar o deixar sense efecte les convocatòries per mitjà de l'adopció de l'acord corresponent, que serà publicat en la forma prevista.  
Temari  
Tema 1. La Constitució espanyola de 1978. Drets, llibertats i deures dels espanyols en la constitució.  
Tema 2. L'organització territorial de l'estat. Les comunitats autònomes. Administració local.   
Tema 3. Organització, funcionament i relacions amb els ciutadans en la LOFAGE.  
Tema 4. Estatut d'Autonomia: les Corts Valencianes, el president de la Generalitat Valenciana. El Govern Valencià.  
Tema 5. El règim local espanyol. El municipi. Territori i població. Organització. Competències. Règims especials.   
Tema6. Entitats locals. Règim de funcionament. Relacions interadministratives. Informació i participació ciutadanes.   
Tema 7. Estatut dels membres de les corporacions locals. Hisendes locals.   
Tema 8. Les retribucions dels funcionaris en l'administració local.  
Tema 9. Del registre general. Dels expedients. Responsabilitat de les entitats locals.  
Tema 10. Decret Legislatiu de 24 d'octubre de 1995, del Govern Valencià: drets, deures i incompatibilitats del personal funcionari.   
Tema 11. Procediment de selecció de personal en l'administració local permisos, llicències i horari de treball del personal de l'administració local.  
Tema 12. Dret administratiu general: l'activitat de les administracions públiques.   
Tema 13. Les disposicions i els actes administratius. La revisió dels actes en via administrativa.  
Tema 14. Els recursos de les entitats locals. Impostos, taxes i contribucions especials. Els preus públics.  
Tema 15. Tramitació de les ordenances fiscals.  
Tema 16. Pressupost de les entitats locals. Tramitació. Limitacions pressupostàries. Fiscalització interna de les entitats locals.  
Temaris específics.  
Tema 17. Delictes contra l'administració pública.   
Tema 18. Modes d'operació de l'ordinador. Multiprogramació, multiprocés i temps compartit.  
Tema 19. Telemàtica bàsica. Dispositius de comunicacions. Xarxes de transmissió de dades.  
Tema 20. Organitzador de fitxers informàtics. Control de treballs i rendiments del sistema informàtic.  
Rocafort, 23 de gener de 2007. L'alcalde: Sebastián Bosch Ponce.